13593 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1288 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 69600/3068 

' Εγκριση γενικού πολεοδομικού σχεδίου (ΓΠΣ) Ανδρίτσαινας (ν. Ηλείας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) κοκ ειδικότερα το 
άρθρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 57312/2340/12.8.85 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση 
της διαδικασίας σύνταξης του Γενικού Πολεοδομικού Σχεδίου Αν- 
δρίτσαινας (ν. Ηλείας) (ΦΕΚ 438/Δ). 

4. Την υπ’ αριθ. 69/1985 πράξη του Δημοτικού Συμβουλίου Ανδρί- 
τσαινας. 

5. Το υπ’ αριθ. 169/19.9.1985 έγγραφο του Τμήματος Πολεοδομίας 
και Πολεοδομικών Εφαρμογών Νομαρχίας Ηλείας, προς τους αρμόδιους 
φορείς. 

6. Το υπ’αριθ. 3672/15.10.85 έγγραφο του Υπουργείου Εθνικής Οι¬ 
κονομίας. 

7. Το υπ’ αριθ. 29247/13.12.85 έγγραφο της Δ/νσης Τεχνικών 
Υπηρεσιών Δήμων και Κοινοτήτων Νομαρχίας Ηλείας. 

8. Τα υπ’ αριθ. 3210/58/1.10.85 και 3185/58/4.10.85 έγ¬ 
γραφα του Υπουργείου Πολιτισμού και Επιστημών (Ζ' Εφορείας 
Προϊστορικών και Κλασικών Αρχαιοτήτων). 

9. Το υπ’ αριθ. 16953/16.12.85 έγγραφο της Δ/νσης Υδάτινου Δυνα¬ 
μικού και Φυσικών Πόρων του Υπουργείου Βιομηχανίας, Ενέργειας και 
Τεχνολογίας. 

10. Το υπ’ αριθ. 15/13729 έγγραφο της Δ/νσης Γεωργίας Νομαρ¬ 
χίας Ηλείας. ώ 

11. Το υπ’ αριθ. 53714/24.10.85 έγγραφο του Ελληνικού Οργανι¬ 
σμού Τουρισμού (ΕΟΤ). 

12. Το υπ’ αριθ. 1Φ07-ε/833 π. ε. έγγραφο της 2ης Εφορείας 
Νεοτέρων μνημείων του Υπουργείου Πολιτισμού. - 

13. Την υπ’ αριθ. 4/86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Ηλείας, αποφασίζουμε: _ 

■ 1) Εγκρίνεται τό Γ.Π.Σ. Ανδρίτσαινας του ν. Ηλείας, όπως τα όριά του 
προσδιορίζονται με κόκκινη γραμμή στο χάρτη Π-1.2, 1.3.2 σε κλίμακα 
1:5.000. 

Κυρίως το σχέδιο αυτό περιλαμβάνει: 

Α. Την πολεοδομική οργάνωση του παραπάνω οικισμού για πληθυ- 
σμιακό μέγεθος 1750 κατοίκων, όπως φαίνεται στο χάρτη Π-1.11 σε 
κλίμακα 1:5.000 με 

α) Την ένταξη στο σχέδιο 820 στρεμμάτων που είναι τα πυκνοδο- 
μημένα τμήματα του οικισμού πριν το 1923 και μερικές αραιοδομη- 
μένες περιοχές κυρίως στα Β.Δ. του οικισμού και την αντιμετώπιση 
του οικισμού της Ανδρίτσαινας σαν μια πολεοδομική ενότητα, όπως 


φαίνεται στο χάρτη Π-1.4, 1.5 σε κλίμακα 1:5.000, με μέση πυκνό¬ 
τητα 129 κατ/Ηα και μέσο Σ.Δ. 0,77. 

β) Τον προσδιορισμό των χρήσεων γης, όπως φαίνονται στο χάρτη 
Π-1.2, 1.3.2 σε κλίμακα 1:5.000 και ειδικότερα: 

- Την ανάπτυξη των κεντρικών λειτουργιών του οικισμού πάνω 
στον άξονα που οδηγεί προς την Μεγαλόπολη. 

— Την ανάπτυξη γενικής κατοικίας σ’ ολόκληρο τον οικισμό. 

— Την εγκατάσταση κέντρου υγείας σε δημοτικό οικόπεδο στην περιοχή 
της Αγίας Μαρίνας. 

— Τη δημιουργία πάρκου Ανατολικά και Δυτικά του οικισμού στο 
έντονα κεκλιμένο τμήμα. 

— Τη μεταφορά του σχολείου σε νέα θέση. 

— Τη συντήρηση και ανάδειξη του ιστορικού κτιρίου που στεγάζει 
την βιβλιοθήκη με σκοπό τη μόνιμη εγκατάστασή της σ’ αυτό. 

- Την ανάπτυξη της παραδοσιακής βιοτεχνίας (κυρίως υφαντουρ¬ 
γία) μέσα στο υπάρχον κτιριακό κέλυφος. 

— Την ανάπτυξη του τουρισμού με τη ’ συντήρηση κοκ αξιοποίηση παρα¬ 
δοσιακών κτιρίων. 

γ) Τη γενική εκτίμηση της χωρητικότητοις της πολεοδομικής ενότητας, 
σε κατοίκους με προοπτική το έτος 1987, των αναγκών σε γη (Ηα) για 
κοινωνική υποδομή όπως ανοιφέρσντοκ στους πίνακες Α-11.2.1 και 
Α-11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στους χάρτες Π-1.7 και 
Π-1.8 σε κλίμακα 1:5.000 και ειδικότερα: 

— Ζώνη κανονιστικών όρων δόμησης (ΖΚΟΔ) προβλέπεται στην 
υπόλοιπη περιοχή που εντάσσεται στο σχέδιο. 

- Ζώνη Ειδικών Κινήτρων (ΖΕΚ) προβλέπεται κατά μήκος 
του βασικού σημερινού οδικού άξονα για την ανάπλαση και επέ¬ 
κταση του κέντρου του οικισμού. 

- Ζώνη ειδικής ενίσχυσης (ΖΕΕ) προτείνεται ολόκληρος ο οικισμός. 

ε) Τον καθορισμό νέων αναπτυξιακών ζωνών όπως φαίνεται στο 

χάρτη Π-1.6.1. σε κλίμακα 1:5.000 και ειδικότερα: 

- Αναπτυξιακής ζώνης λιανικού εμπορίου και βιοτεχνίας κατά μή¬ 
κος του βασικού σημερινού οδικού άξονα. 

Β. Τη λήψη μέτρων για την προστασία του περιβάλλοντος, όπως 
φαίνεται στο χάρτη Π-1.9 σε κλίμακα 1:25.000 και ειδικότερα: 

- Την κήρυξη του οικισμού παραδοσιακού για την προστασία αρχιτε¬ 
κτονικών συνόλων ιστορικής και παραδοσιακής κληρονομιάς. 

— Την αναδάσωση του περιαστικού χώρου ανατολικά του οικισμού. 

Γ. Την οργάνωση των χερσαίων μεταφορών όπως φαίνεται στο 

χάρτη'Π-2.1.2. σε κλίμακα 1:5.000. 

Βασικότερες παρεμβάσεις είναι: 

- Παράκαμψη του κέντρου από την υπερτοπική κυκλοφορία. 

— Βελτίωση της κυκλοφοριακής ικανότητας των συλλεκτηρίων δρόμων. 

- Δημιουργία συλλεκτηρίων δρόμων και βρόγχων, όπου είναι δυνα¬ 
τόν χωρίς να αλλοιωθεί ο παραδοσιακός ιστός. 

- Δημιουργία χώρων για το σταθμό λεωφορείων, ώστε να μη φορτίζεται 
το κέντρο. 

— Η χωροθέτηση χώρων στάθμευσης για την κάλυψη των αναγκών της 
πόλης. 

— Δημιουργία δικτύου πεζοδρόμων. 

Δ. Τις προτάσεις για τα απαραίτητα έργα και μελέτες των δι¬ 
κτύων υποδομής όπως φαίνεται στους χάρτες Π-2.2.2, Π-2.3.2, 
2.4.2 σε κλίμακα 1:5.000 και ειδικότερα: 

1) Δίκτυο ύδρευσης. 

— Κατασκευή εξωτερικού υδραγωγείου και συναφών έργων από πηγή 
Σγούρδα. 

— Υγειονομική προστασία πηγών υδροληψίας. 

— Εγκατάσταση διατάξεων χλωρίωσης στους προσαγωγούς αγωγούς 
των δεξαμενών. 

— Κατασκευή νέας δεξαμενής αποθήκευσης στη θέση Σωληνάρια. 

2) Δίκτυα αποχέτευσης όμβριων- αντιπλημμυρική προστασία- δίκτυο 
αποχέτευσης ακαθάρτων. 

— Προέκταση του ενός αγωγού εκβολής ακαθάρτων που είναι σχε¬ 
τικά ορατός, κατάντη προς το ρέμα για περιβαλλοντικούς λόγους. 

3) Απορρίμματα. 

— Εξεύρεση χώρου, μη ορατού από το δρόμο Ανδρίτσαινας- Πύργου 
και Ανδρίτσαινας- Σέκουλα, για την προσωρινή μόνο απόρριψή τους. 

— Περίφραξη του χώρου. 

— Μεσοπρόθεσμα θα πρέπει να εφαρμοσθεί η λύση υγειονομικής ταφής. 

4) Ενεργειακό και τηλεπικοινωνιακό σύστημα. 

— Προσαρμογή προγραμμάτων ΔΕΗ και ΟΤΕ στα προγράμματα 
γενικότερης οργάνωσης της περιοχής. 


- Βελτίωση και επέκταση του δικτύου και των εγκαταστάσεων ηλε¬ 
κτρισμού. 

- Βελτίωση και δημιουργία νέων εγκαταστάσεων του τηλεφωνικού συ¬ 
στήματος. 

- Προσδιορισμό θέσεων και μεγέθους αναμεταδοτών Τ. V. κ.λπ. 

Ε. Τις προτάσεις για την ασφάλεια- προστασία με τον κατάλληλο εξοπλι¬ 
σμό χώρων του οικισμού (πλατεία, προαύλιο βιβλιοθήκης) ώστε να ανταπο- 
κρίνανται στην κάλυψη τόπι αναγκών του πληθυσμού σε περίπτωση θεομη¬ 
νίας όπως φαίνονται στο χάρτη Π-3.1.2, 3.2, 3.3. σε κλίμακα 1:5.000. 

ΣΤ. Συνοπτικά αντίτυπα των παραπάνω 12 χαρτών και 2 πινάκων 
θεωρημένα από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 69600/3068/86 πράξη του δημοσιεύονται στην 
Εφημερίδα της Κυβερνήσεως με την παρούσα απόφαση. 

2) Μέσα στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν 
εκδοθεί με τις προγενέστερες διατάξεις ή έχει υποβληθεί ο πλήρης φά¬ 
κελος με τα απαραίτητα για την έκδοσή τους στοιχεία μέχρι την ημερο¬ 
μηνία δημοσίευσης της παρούσας, εκτελούνται όπως εκδόθηκαν ή εκδί- 
δονται βάσει των υποβληθέντων στοιχείων σε συνδυασμό με τις διατά¬ 
ξεις του ν. 1577/1985 «Γενικός Οικοδομικός Κανονισμός». 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

